TXOSTENA

AURREKONTU EGONKORTASUNAREN ETA FINANTZA IRAUNKORTASUNAREN HELBURUAK ETA GASTU ARAUA BETETZEARI BURUZKOA

ARAUDI APLIKAGARRIA:

•	2/2012 Lege Organikoa, apirilaren 27koa, Aurrekontu Egonkortasunari eta Finantza Iraunkortasunari buruzkoa.
•	1/2013 Foru Araua, otsailaren 8koa, Gipuzkoako toki entitateen aurrekontu egonkortasunaren eta finantza iraunkortasunaren alorretan finantza tutoretzaren eskumena garatzen duena.
•	9/2020 Foru Dekretu-Araua, azaroaren 10ekoa, Gipuzkoako toki entitateei aplikatzekoak diren ezohiko eta presazko finantza neurriei buruzkoa.

AZTERTUTAKO TRAMITEA: Zumaiako Udalaren 2021erako aurrekontu bateratua 

FORU ARAUAREN 1.2.a) ARTIKULUKO ENTITATEAK (administrazio izaera dutenak)

1-	ENTITATE ZERRENDA:
   ZUMAIA
   ZUMAIAKO KIROL PATRONATUA

2- HELBURUAK BETETZEARI BURUZKO EGIAZTAPENA

Aurrekontuen egonkortasuna

Zumaiako Udalaren 2021erako aurrekontu bateratuaren espedientea kontuan hartuta, toki entitate honek  657.072,31 euroko  defizita du, SEC Nazio eta Eskualde Kontuen Sistema Europarraren arabera. Ondorio horretarako, ez denez aurreikusten ondorengo doiketarik beharko duen eragiketa adierazgarririk, kalkulu hori 1etik 7ra bitarteko kapituluetako sarreren eta 1etik 7ra bitarteko kapituluetako gastuen arteko diferentziarekin parekatu da, goian zerrendatutako entitateen kontuak bateratuta.

2021erako ezarritako helburua:  2.1.  Gipuzkoako Foru Aldundiak udalei lagako die berari esleitutako defizit helburuaren %40.  Ondorioz, udalentzako defizit globaleko helburu hauek ezartzen dira:  -0,11, zehazki, Zumaiako udalaren kasuan 1.066.403€-rainoko defizita izatea da.  Beraz, ezarritako helburua betetzen da.

Finantzen iraunkortasuna

 2021eko abenduaren 31n, goian zerrendatutako entitateen zor bizia, guztira, 2021ean likidatutako sarrera arrunten % 15,91 izango dela aurreikusten da. Jarraibidearen arabera, kalkulua egiteko  2021eko abenduaren 31ko zor biziaren zenbatekotik abiatu gara, indarrean ziren eragiketa guztiengatik, ekitaldian exekutatutako abalak barne, eta horri gehituko zaizkio hitzartu diren eta erabili gabe dauden eragiketak eta kenduko zaizkio ekitaldian itzulitako abalak. Magnitude horretan ez dira kontuan hartuko Udalak Finantzatzeko Foru Fondoarengatik (UFFF) itzuli gabe gelditzen diren saldoak. 

2021erako, ezohiko izaeraz, etenda uzten dira Gipuzkoako toki erakundeen arau fiskalak.  Horrek esan nahi du aurrekontu egonkortasunaren, eta zor publikoaren helburuak eraginik gabe uztea, eta gastu araua ez aplikatzea urte honetan. 

Zor bizia: %15,91.

Sarrera arruntak:  13.463.124,60

Zorra, bankuetako maileguak: 1.083.405,70

Zorra mankomunitatearekin, Urtetako zabortegiaren kudeaketa:  643.410,97 (27.974,39*23).

IDAE mailegua:  415.513,89

2021/12/31rako aurreikusitako zorra: 2.142.330,56

Hala ere, kontuan izan behar da 2021ean zehar IDAE-ko kapitalezko diru-laguntza jasotzen badugu lan horri lotutako mailegua eskatu beharko dugula eta baita herrian zuntz optikoa finantzatzeko ere, beraz, 2021eko abenduaren 31ko zorra altuagoa izan daiteke.

Gastuaren araua

2021erako, ezohiko izaeraz, etenda uzten dira Gipuzkoako toki erakundeen arau fiskalak.  Horrek esan nahi du aurrekontu egonkortasunaren, eta zor publikoaren helburuak eraginik gabe uztea, eta gastu araua ez aplikatzea urte honetan. 

Hala ere, nahiz eta momentu honetan Zumaiako Udalaren 2021erako aurrekontu bateratuaren onarpena aztertzen gauden, kalkulatzera goaz:

Gastu konputagarria:  13.964.206,94.

3- ONDORIOAK

Zumaiako udalaren 2021erako aurrekontu bateratuaren espedienteak betetzen du aurrekontu egonkortasunerako 9/2020 Foru Dekretu-Arauak ezarritako muga.

 Zumaia,  
  Kontu-hartzailea